**Ostumenetluse „Ostumenetlus liitumiste ja kompaktalajaamade ehitamiseks“ (edaspidi Ostumenetlus) kvalifitseerimise tingimused. Taotlejad kvalifitseeritakse kuni 31. detsembrini 2019.**

1. **Ostumenetlusest kõrvaldamise alused**
	1. Elering AS (edaspidi: Elering) ei sõlmi lepingut ja kõrvaldab Ostumenetlusest taotleja:
		1. keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud kuritegelikus ühenduses osalemise, aususe kohustuse rikkumise või korruptiivse teo, kelmuse, terroriakti toimepaneku või muu terroristliku tegevusega seotud kuriteo või sellele kihutamise, kaasaaitamise või selle katse, rahapesualase süüteo või terrorismi rahastamise eest;
		2. keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud riigis ilma seadusliku aluseta viibivale välismaalasele töötamise võimaldamise või välismaalase Eestis töötamise tingimuste rikkumise võimaldamise, sealhulgas seaduses sätestatud töötasu määrast väiksema töötasu maksmise eest;
		3. keda või kelle haldus-, juhtimis- või järelevalveorgani liiget või muud seaduslikku või asjaomase riigihankega seotud lepingulist esindajat on karistatud laste tööjõu ebaseadusliku kasutamise või inimkaubandusega seotud teo eest;
		4. kellel on riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt;
		5. kes või kelle haldus-, juhtimis- või järelevalveorgani liige on rahvusvahelise sanktsiooni subjekt rahvusvahelise sanktsiooni seaduse tähenduses.

Taotleja/Ühistaotlejad esitab/esitavad allkirjastatud kinnituse kõrvaldamise aluste puudumise kohta.

Taotleja/Ühistaotlejad esitab/esitavad Eleringi nõudmisel täiendavaid dokumente Ostumenetlusest kõrvaldamise aluste puudumise kohta juhul, kui Eleringil pole antud infot võimalik avalikust andmekogust olulisi kulutusi tegemata kontrollida.

* 1. Kui taotluse esitavad mitu taotlejat ühiselt, peavad nad Ostumenetluse ning lepingu sõlmimise ja täitmisega seotud toimingute tegemiseks volitama enda hulgast esindaja. Ühistaotlejate aadressiks ning kontaktandmeteks Ostumenetluses on volitatud esindaja aadress ja kontaktandmed. Ühispakkumuse korral vastutavad ühistaotlejad lepingu täitmise eest solidaarselt.

Ühistaotlejad esitavad esindajale antud volikirja (ühistaotlejad võivad kasutada etteantud vormi) ja kirjaliku kinnituse, et ühistaotlejad vastutavad lepingu täitmise eest solidaarselt.

1. **Majanduslik ja finantsseisund**
	1. Taotleja viimase kolme (3) majandusaasta (lõppenud ning kinnitatud majandusaasta aruandega) netokäive peab olema kokku vähemalt seitsesada viiskümmend tuhat (750 000) eurot ning igal majandusaastal seejuures vähemalt kakssada viiskümmend tuhat (250 000) eurot.

Taotleja esitab andmed netokäibe kohta Eleringi poolt etteantud vormil (vorm allkirjastada).

* 1. Kui taotleja soovib tõendada oma vastavust majanduslikule ja finantsseisundile esitatud nõuetele teise ettevõtja vahendite alusel, siis peavad taotleja ja teine ettevõtja vastutama solidaarselt lepingu selle osa täitmise eest, mille suhtes teise ettevõtja vahenditele tugineti.

Taotleja poolt teise ettevõtja vahenditele tuginemise korral esitab taotleja:

* informatsiooni selle kohta, et mis osas taotleja teise ettevõtja vahenditele tugineda soovib;
* teise ettevõtja kirjaliku allkirjastatud kinnituse, et viimasel on vastavad vahendid olemas ning et teine ettevõtja on nõus tema vahendite kasutamisega lepingu täitmisel;
* taotleja enda kirjaliku allkirjastatud kinnituse, et taotleja vastutab solidaarselt lepingu selle osa täitmise eest, mille suhtes teise ettevõtja vahenditele tugineti;
* teise ettevõtja kirjaliku allkirjastatud kinnituse, et teine ettevõtja vastutab solidaarselt lepingu selle osa täitmise eest, mille suhtes teise ettevõtja vahenditele tugineti.

Eleringi kontrollib, kas ettevõtjatel, kelle vahenditele tuginetakse, esinevad kõrvaldamise alused ja kas nad vastavad kvalifitseerimise tingimustele, mille osas taotleja nende vahenditele tugineb.

1. **Tehniline ja kutsealane pädevus**
	1. Taotleja peab olema Ostumenetluse eelkvalifitseerimise alguse kuupäevale (arvestatuna alates Ostumenetluse eelkvalifitseerimise teate Eleringi veebilehel avaldamise kuupäevast) eelneva kuuekümne (60) kuu jooksul nõuetekohaselt täitnud vähemalt ühe (1) ) 110kV või kõrgema pingega alajaama ehituse lepingu, maksumusega vähemalt üks sada tuhat (100 000) EUR (käibemaksuta) või rohkem ühe (1) lepingu kohta.

Taotleja esitab andmed referentsobjektide kohta Eleringi poolt etteantud vormil (taotlejal on kohustuslik täita kollasega märgitud väljad ja vormis pole lubatud teha sisulisi muudatusi), (vorm allkirjastada).

Riigihanke korral märkida viitenumber.

3.2 Taotlejal peab olema vähemalt üks (1) A-pädevusega elektritöid juhtiv isik.

Taotleja esitab:

* allkirjastatud kinnituse, et tal on vähemalt üks (1) A-pädevusega elektritöid juhtiv isik;
* vähemalt ühe (1) A-pädevusega elektritöid juhtiva isiku pädevustunnistuse koopia;
* vähemalt ühe (1) A-pädevusega elektritöid juhtiva isiku CV.

Taotleja/ühistaotlejad, kelle asukoht ei ole Eestis, esitab/esitavad Eleringi nõudmisel kinnituse ja võimalusel dokumendid, mis tõendavad, et elektritöid juhtival isikul on olemas pädevus, mis vastab Eestis kehtivale A-pädevusele.

* 1. Taotleja poolt teise ettevõtja vahenditele tuginemine on lubatud üksnes juhul, kui ettevõtjad, kelle vahenditele tuginetakse, täidavad vastava lepingu osa isiklikult. Eleringi nõudmisel peab taotleja esitama teise ettevõtja kinnituse, et osas, milles tema vahenditele tuginetakse, täidab ta lepingu isiklikult.

Eleringi kontrollib, kas ettevõtjatel, kelle vahenditele tuginetakse, esinevad kõrvaldamise alused ja kas nad vastavad kvalifitseerimise tingimustele, mille osas taotleja nende vahenditele tugineb.